L’Ajuntament de Sagunt obri demà el termini per a sol·licitar subvencions a l’organització de festes
25 d’agost 2016

​![](/media/u3bhqq5f/ayto_c.jpg)  
  
  

Les entitats sense ànim de lucre que desitgen organitzar activitats festives podran sol·licitar a partir de demà la concessió de finançament per part de l'Ajuntament. Es tracta d'un concurs de concurrència competitiva per a fomentar i promocionar actes festius del municipi. L'Ajuntament de Sagunt subvenciona així unes activitats culturals que provenen d'iniciatives associatives, que tindran fins al dia 3 d'octubre per a fer efectives les seues sol·licituds.

La Junta de Govern Local concedirà una subvenció total de 31.500 € per al finançament d'aquesta futura programació festiva. Les bases d'aquesta convocatòria estan publicades en la pàgina web de l'Ajuntament i es pot accedir a la descàrrega directa a través d'aquest enllaç:

[https://sede.sagunto.es/es-es/tablonanuncios/Documents/bases\_fiestas.pdf](https://sede.sagunto.es/es-es/tablonanuncios/Documents/bases_fiestas.pdf)

L'òrgan encarregat de valorar les sol·licituds presentades a les quals anirà destinada el finançament serà la Comissió Informativa d'Oci i Temps Lliure. La convocatòria, que prové d'una iniciativa de la Delegació de Festes, serà accessible a partir de matí, al costat de les bases, en aquest enllaç:

[https://sede.sagunto.es/es-va/pagines/subvenciones.aspx](https://sede.sagunto.es/es-va/pagines/subvenciones.aspx)

L’Ajuntament de Sagunt duu a terme una important activitat subvencionadora, amb l’objectiu de donar resposta a diferents demandes socials i econòmiques. De manera regular, aquest Ajuntament destina importants recursos econòmics a l’acció de foment, amb destinació a promocionar activitats considerades d’interés general en l’àmbit de les activitats festives de caràcter popular. L’acció de foment, per tant, es configura com un mecanisme de col· laboració entre aquest Ajuntament i les Entitats Sense Ànim de Lucre (ESAL) per a la gestió de les activitats considerades d’interés general en l’àmbit festiu, amb rellevància en el municipi i amb projecció fora d’aquest. Així, els beneficiaris d’aquesta acció pública són entitats sense ànim de lucre que organitzen activitats recreatives i espectacles públics oberts a la pública concurrència, sense  contraprestació i incloses en programacions de caràcter festiu.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obri-demà-el-termini-per-a-sol-licitar-subvencions-a-l-organització-de-festes/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obri-demà-el-termini-per-a-sol-licitar-subvencions-a-l-organització-de-festes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obri-demà-el-termini-per-a-sol-licitar-subvencions-a-l-organització-de-festes/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obri-demà-el-termini-per-a-sol-licitar-subvencions-a-l-organització-de-festes/)